Istanbul

Istanbul (in turch İstanbul, prima la se ciamava Costantinopel e Bisanzi) a l'è la cità pussee granda de la Turchia oltra che so center industrial e economegh: l'è anca caploeugh de la provincia omonema.

Storega capital de l'Imperi Otoman del 1452 al 1922, l'è stada anca capital de l'Imperi Roman (330-395), de l'Imperi Bizantin (395-1204 e 1261-1453) e de l'Imperi latin (1204-1261): al temp l'era considerada la segonda Roma. Per via de la soa posizzion tropa vulnerabel ai armade de mar di vesin la noeuva Republega de Turchia l'ha sernid de spostà la capital a Ankara, che l'era el so center operativ.

Cità de circa 15 milion de abitant, l'è spartida in do del Bosfor, roba che la fa de Istanbul una cità intercontinentala: mità in Europa e mità in Asia. Quella roba chi la influenza i straport: i linie de la metropolitana citadina passen mia el strecc, istess i tram: gh'è el servizzi ferroviari suburban Marmaray che 'l passa de sota, oltra al Metrobus, sistema in corsia propia che 'l traversa el pont in sul Bosfor. Gh'è anca quater funicolere, la prima, el Tünel, l'è la segonda ferrovia urbana sota terra pussee veggia d'Europa, dopo quella de Londra.

La cità, retegnuda una cità global, l'è anca hub de la Turkish Airlines, che la gh'ha sede in del reoport de Istanbul: in la cità gh'è anca el reoport de Istanbul-Sabiha Gökçen e 'l vegg reoport de Istanbul-Atatürk, incoeu doperad domà per servizzi minga de linia.

 Riferiment 
Treccani

 Alter proget 

Categoria:Cità de la Turchia